b'\n_START_ARTICLE_\nTrio Troika\n_START_SECTION_\nOppstart\n_START_PARAGRAPH_\nBandet ble startet i 1989 av bandoneonisten K\xc3\xa5re Jostein Simonsen og fiolinisten Konstantin Popchristov. Etter en tid som duo fikk Simonsen og Popchristov med seg kontrabassisten Harald Johnsen, og orkesteret fikk navnet Trio Raendezvous. Gruppen endret i 1992 navn til Trio Troika.\n_START_SECTION_\nBesetning og virksomhet\n_START_PARAGRAPH_\nTrioen har best\xc3\xa5tt av K\xc3\xa5re Jostein Simonsen p\xc3\xa5 bandoneon (1989\xe2\x80\x931998), Konstantin Popchristov p\xc3\xa5 fiolin (1989\xe2\x80\x932012) og Harald Johnsen p\xc3\xa5 kontrabass (1990\xe2\x80\x931992). De to sistnevnte var musikere i Trondheim Symfoniorkester. Etter at trioen var etablert hadde de et \xc3\xa5rs engasjement p\xc3\xa5 Hotell Britannia, og var samtidig \xc2\xabhusband\xc2\xbb i TV-programmet Da Capo!. Harald Johnsen forlot bandet i 1992, og ny bassist ble H\xc3\xa5kan Henriksen. Fra 1998 ble Simonsen erstattet av trekkspilleren Jovan Pavlovic; Simonsen valgte \xc3\xa5 forlate trioen for \xc3\xa5 konsentrere seg om andre oppgaver. Pavlovic var med i Trio Troika frem til 2005. I 2006 ble L\xc3\xa1szl\xc3\xb3 R\xc3\xa1cz medlem av trioen; R\xc3\xa1cz spilte strengeinstrumentet cimbalom. I 2007 ble Ronny Kj\xc3\xb8sen, opprinnelig fra H\xc3\xb8londa, med i Trio Troika p\xc3\xa5 akkordeon._NEWLINE_I 2012 d\xc3\xb8de Konstantin Popchristov, og Trio Troika ble lagt ned. De siste \xc3\xa5rene bestod bandet av Konstantin Popchristov p\xc3\xa5 fiolin, H\xc3\xa5kan Henriksen p\xc3\xa5 kontrabass og Ronny Kj\xc3\xb8sen p\xc3\xa5 akkordeon._NEWLINE_Gruppen ga ut CD-en A Good Evening to You p\xc3\xa5 eget selskap i 2000. Deres andre album, Til deg, ble utgitt h\xc3\xb8sten 2008. I de siste aktive \xc3\xa5rene var Trio Troika p\xc3\xa5 turn\xc3\xa9 rundt om i Norge.'